Ultraløp

Ultraløp eller ultramaraton er en betegnelse på løp som er lengre enn maraton (42195 meter) i distanse. Det løpes enten en forhåndsbestemt distanse, eller et gitt antall timer.

 Distanseløp eller tidsbestemte løp 
Det finnes to hovedtyper løp innen denne disiplinen. Distanseløp er tradisjonelle løp hvor den som raskest tilbakelegger distansen vinner. I tidsbestemte løp er det den løperen som løper lengst innen for en gitt tidsramme, som går av med seieren. Tidsbestemte løp foregår typisk på en løpebane der deltagerne løper samme runde mange ganger.

Typiske ultraløp basert på distanse er på 50 eller 100 kilometer, eller 50 og 100 engelske mil. De vanligste tidsbestemte ultraløp er 6-timers, 12-timers og 24-timers. Det finnes også 48-timers løp, 6-dagers løp og andre enda lengre utfordringer.

 Norge 

 Ultraløp i Norge, et utvalg 

 Et av de kjente ultraløpene i Norge er Troll-løpet i Bergen. Dette er et 63 og 100 kilometers løp som ble arrangert hvert år fra 1990 til og med 2005. Fra og med 2006 overtok en ny arrangør og ga løpet navnet Bergen Ultra.

 I 2007 ble det arrangert fem ultraløp i Norge; St. Olav Ultra (129 km), Rallarvegsløpet (81 km), Eidsvoll 6-timers, Bergen Ultra (100 km) og Bislett 12&24 timers.

 Fra 2010 har Undheim IL arrangert Undheim 6-timers. Fra 2012 har Tromsø Mountain Ultra (50 km) blitt arrangert i Tromsdalen.

 Fra 2013 til 2023 ble Xreid (ca 120 km) arrangert med unntak av avlysning pga COVID i 2020. Løypen varierte noe fra år til år men krysset ofte Hardangervidda til mål på Gaustatoppen. Med mulig gjenopptakelse i 2026.

 Bergen Ultra 2021 var et ultraløp i Bergen, som ble arrangert 12. juni 2021. 

 I 2021, 2023 og 2025 ble Oslo-Bergen trail arrangert med en løype på 502 km. Deltakerne må godkjennes med en legeerklæring og de har pålagt utstyr i en 8kg sekk som de bærer. Med GPS-klokke følger de et fastlagt spor i terrenget, langs skogsstier, over fjell og myrer, og har åtte stasjoner med enkle sove- og spisemuligheter der de også har tilgang på eget ekstra utstyr som nye klær og sko som arrangørene frakter mellom stasjonene. I 2025 delte John F. Jahre og Eivind Svellingen førsteplassen med tiden 125 timer, 21 minutter, 30 sekunder der 71 av 120 startende fullførte i individuell klasse. I tillegg løp 16 lag på to eller tre samme rutehttps://oslobergentrail.com/.

 Bestenoteringer i Norge 
Bortsett fra 100 km noteres det ikke offisielle rekorder for ultraløp i Norge. Bestenoteringene er som følger:
 Gren  Rekoldholder Resultat   Dato  Sted  Kommentar 100 km, menn Didrik Hermansen   6:45:43  26. november 2016  Los Alcazares, Spania  Satt under VM 100 km, kvinner Margrethe Løgavlen   7:43:27  03. mai 2008   - Stige  24 timer, menn Bjørn Tore Kronen Taranger   257 606 m  21. november 2015   - Oslo   Taranger, med norsk rekord, og Falk vant Bislett 24-timers Satt under NM, Bislett 24-timers.  24 timer, kvinner Therese Falk  251 452 m  20.september 2020  - Hell   Nordisk bestenotering 12 timer, menn  Gjermund Sørstad  147 985 m  30. april 2011   - Helgelandsmoen, Ringerike  Rekorder 12 timers løp 12 timer, kvinner Margrethe Løgavlen   135 425 m  06. desember 2008   - Oslo  6 timer, menn  Didrik Hermansen  88 826 m  07. mai 2016  - Bergen  6 timer, kvinner Margrethe Løgavlen   81 892 m  22. august 2009   - Eidsvoll Kilde:NORSK ULTRALØPERSTATISTIKK

 Referanser 


Kategori:Friidrettsøvelser